OpenLLM-France/wikimedia huggingface dataset:
# Uribarri Gaubea

Uribarri Gaubea (ofizialki Villanueva de Valdegovía) Arabako Gaubea udalerria osatzen duten herri nagusi eta herriburua da.

## Geografia

Gaubea udalerriaren erdigune geografikoan kokaturik dago, udalerriaren eremuak itxura berezia duen arren. Omecillo ibaiaren haranak hegoaldean Obarenes-San Zadornil mendiak eta iparraldean Gorobel mendilerroa ditu, eta ibaiaren ertzean dago Uribarri Gaubea. Mendebaldean Gurendes herria du eta ekialdean Villanañe. Itsasmailatik 552 metrotako altueran kokatzen da Uribarri Gaubea.

## Historia

Burdin Aroan Pico de San Pedro esaten dioten tokian herrixka bat sortu zen eta erromatarren eta musulmandarren garaian ere jarraitu zuen, baina Erdi Aroan bertan behera gelditu zen.
XV. mendean Arabaren barnean agertzen da Uribarri Gaubea eta bertako herritarrek XIX. mendean Gasteizko guduan parte hartu zutela ere badakigu.

## Demografia

* Uribarri Gaubeako biztanleria

## Garraioa

Araba Bus sareko lineak zerbitzua ematen dio herri honi:
* Araba Bus
| Zerbitzua | Hasiera | Ibilbidea | Amaiera ⁠ |
| 13 | Gasteiz (geltokia) | Gasteiz (Bastiturri) • Gasteiz (epaitegiak) • Gasteiz (Gaztelako Atea) • Subillabide • Tresponde • Billoda • Billoda (Plaza) • Langraiz Oka (udaletxea) • Langraiz Oka (bar-posta) • Langraiz Oka (Bikuña) • Olabarri • Mandaita • Pobes • Padul • Gesaltza Añana (museoa) • Gesaltza Añana • Tuesta • Espejo • Villanañe • Uribarri Gaubea • Gurendes • San Millan de San Zadornil • Korro • Tobillas | Bobeda |

## Ondasun nabarmenak

* Angulotarren jauregia: XVI, mendeko ataria du eta pizkundeko estiloan eraiki zen. Armarri handia du.
* Villanuevako presa edo La Mierreko antzinako presa, Euskal Herrian dagoen bakarra zurez eta harriz eraikia. 1781. urtean eraiki zen eta 2011n Kultur Ondasun izendatua izan zen.
* Andre Mariaren eliza: Erromanikoa bazen ere erabat berreraikia dago.
* San Julian eta Santa Basilisa eliza.
* XVIII. mendeko errota.
* Iturria, 1860. urtean eraikia.

## Iruditegia

* Angulotarren jauregia.
* Villanuevako presa.
* Andre Mariaren eliza.
* Udaletxea.
* Iturria.

## Erreferentziak

* ↑ (Gaztelaniaz) elcorreo.com (2010-9-15)

## Bibliografia

* Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

## Ikus, gainera

* Añanako Kuadrilla

## Kanpo estekak

* Datuak: Q3559047
* Multimedia: Villanueva de Valdegovía / Q3559047
# Luis Zubero

Luis Zubero Aldekoa (Zeberio, 1948ko martxoaren 18a - ) euskal txirrindulari ohia da. Hiru Itzuli handietan parte hartu zuen. Bere lehenengo urtean Frantziako Tourrean, 15. postua eskuratu zuen. Bere semea Julen, txirrindularia izan da, baita ere.

## Ibilbidea

1968an Olinpiar Jokoetan hartu zuen parte.
1969ko Etorkizuneko Tourrean bigarren amaitu zen sailkapen orokorrean.
1969 eta 1976 artean txirrindulari profesionala izan zen eta 4 garaipen lortu zituen.

## Palmaresa

1969
* Leintz Bailarari Itzulia
* 2. Etorkizuneko Tourrean
1970
* Sabiñanigoko Klasikoa
* Pascuas Sari Nagusia
* 3. Nafarroako Sari Nagusian
* 5. Kataluniako Voltan
* 8. Setmana Catalanan
1971
* Cuprosan Sari Nagusiko etapa 1
1973
* Vigoko Sari Nagusia
* 5. Masferrer garaikurran

## Emaitzak lasterketa nagusietan

| Lasterketa | 1969 | 1970 | 1971 | 1972 | 1973 | 1974 | 1975 | 1976 |
| Italiako Giroa | - | - | - | - | - | 27. | - | - |
| Frantziako Tourra | - | 15. | UT | - | 23. | 42. | - | - |
| Espainiako Vuelta | - | - | - | - | - | - | UT | - |
| Txirrindularitzako Munduko Txapelketak | - | - | - | - | - | - | - | - |

## Taldeak

* Kas (1969 – 1974)
* Monteverde (1975)
* Furzi-Vibor (1976)

## Erreferentziak

* ↑ www.sports-reference.com
* ↑ Luis Zuberoren palmares osoa

## Kanpo estekak

Luis Zubero - ProCyclingStats
* Datuak: Q3266870
# Julián Cuevas

Julián Cuevas González (Miengo, 1948ko maiatzaren 7a - Ruesga, 2000ko azaroaren 1a) txirrindulari espainiarra izan zen, profesional 1969tik 1975era.
Kirol ibilbideko lorpenink nabarmenenak Espainiako Vueltako etapa bat eta Euskal Herriko Itzuliko bi etapa garaipen izan ziren.

## Palmaresa

1967
* 10. Nafarroako Itzulian eta etapa 1
1968
* Nafarroako Itzuliko etapa 1
1970
* Espainiako Vueltako etapa 1
* Aragoiko Itzuliko etapa 1
* Levanteko Itzuliko etapa 1
* 5. Nafarroako Sari Nagusian
1972
* Errioxako Itzuliko 3 etapa
* Euskal Herriko Itzuliko etapa 1
1973
* 8. Euskal Herriko Itzulian eta etapa 1

## Sailkapen orokorra Itzuli Handietan

| Itzuli Handia | 1969 | 1970 | 1971 | 1972 | 1973 | 1974 | 1975 |
| Italiako Giroa | — | — | — | — | — | — | — |
| Frantziako Tourra | — | — | — | — | — | — | — |
| Espainiako Vuelta | 33. | 36. | 41. | UT | — | — | — |
—: ez zuen parte hartu
UT: utzi, ez zuen amaitu

## Kanpo estekak

* Julián Cuevas - ProCyclingStats
* Julián Cuevas “sitiodeciclismo.net”
* Datuak: Q5956030
# Gonzalo Aja

Gonzalo Aja Barquín (Matienzo (Kantabria), 1946ko uztailaren 13a) txirrindulari espainiar ohia da, profesionala 1970 eta 1979 artean.

## Kirol ibilbidea

Amateurretan, «Horno San José» taldean bi denboraldi eman zituen eta hortik Ferrys taldera joan zen, non Palentziako Itzulia irabazi zuen 1967an.
Karpy taldean pasatu zen profesionaletara, non Julio San Emeterio zen Kirol zuzendaria zen eta talde honetan hiru denboraldi eman zituen.
1973an Kas talderekin hiru urteko kontratua sinatu zuen, non bere mailarik onena eman zuen. 1974an Suitzako Itzuliko bi etapa irabazi zituen. Urte horretako Frantziako Tourreko ustekabeetako bat izan zen. Sailkapen orokorreko bigarren sailkatua izan zen zazpi jardunalditan, harik eta Saint Laryn amaitu zen mendiko etapan «eroriko susmagarri bat» izan zen arte (non belgikar txirrindulari batek aldamenetik jo zion), amaitzeko bost egun falta zirenean. Erorikoaren ondorioz, sailkapeneko 5. postura jaitsi zen.
1976an Teka taldearekin fitxatu zen bi denboraldietarako, non Levanteko Itzulia eskuratu zuen
Kirol ibilbideko azken bi urteak, «Novostil-Helios» taldean eman zituen.

## Palmaresa

1970
* 9. Nafarroako Sari Nagusian
1971
* Kantabriako Itzulia eta etapa 1
* 5. Asturiasko Itzulian eta etapa 1
1972
* Arrateko Igoera
* Asturiasko Itzuliko etapa 1
* 2. Montjuïceko Igoeran
* 4. Espainiako Vueltan
* 5. Nafarroako Sari Nagusian
* 8. Euskal Herriko Itzulian
* 10. Setmana Catalanan
1973
* 2. Leganesko Hiru Egunetan
* 4. Nafarroako Sari Nagusian
* 9. Romandiako Tourrean
* 10. Euskal Herriko Itzulian
1974
* 3. Arrateko Igoeran eta etapa 1
* 5. Frantziako Tourrean
* 6. Suitzako Itzulian eta 2 etapa
1975
* 2. Samianigoko Klasikoan
* 5. Espainiako errepideko txirrindularitza txapelketan
1976
* Levanteko Itzulia
* 2. Setmana Catalanan
1977
* 3. Espainiako errepideko mendiko txapelketan
* 5. Asturiasko Itzulian
1978
* 4. Setmana Catalanan eta etapa 1
* 4. Arrateko Igoeran
* 7. Euskal Herriko Itzulian
* 9. Espainiako Vueltan

## Sailkapen orokorra Itzuli Handietan

| Itzulia | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| Italiako Giroa | - | - | - | 19. | 33. | - | UT | 16. | - | - |
| Frantziako Tourra | - | - | - | UT | 5. | UT | - | 14. | - | - |
| Espainiako Vuelta | 30. | 19. | 4. | - | - | - | 14. | - | 9. | 25. |
-: Ez zuen parte hartu UT: Utzi, ez zuen amaitu

## Kanpo estekak

* Gonzalo Aja - ProCyclingStats
* Gonzalo Ajaren emaitzak Frantziako Tourrean
* Nace "Los Repechos del Asón", una marcha con 5 puertos de montaña y como homenaje a Gonzalo Aja
* Datuak: Q3110616
# José Miguel Echavarri

José Miguel Echavarri García (Abartzuza, 1947ko urriaren 10a - ), euskal txirrindulari profesional eta kirol zuzendari ohia da, 1969 eta 1971 artean profesionala izan zena. Bere ibilbidean ez zuen garaipenik lortu.
Kirol zuzendari moduan hainbat garaipen lortu zituen, tartean zazpi aldiz Frantziako Tourra. 2008an txirrindularitza uztea erabaki zuen.

## Palmaresa

1970
* 10. Nafarroako Sari Nagusian

## Emaitzak lasterketa nagusietan

| Lasterketa | 1969 | 1970 | 1971 |
| Italiako Giroa | - | - | - |
| Frantziako Tourra | - | - | - |
| Espainiako Vuelta | - | - | - |
| Munduko errepideko txapelketa | - | - | - |
-: Ez zuen parte hartu Err.: Erretiratu zen

## Taldeak

* Bic (1969-1970)
* Porto (1971)

## Erreferentziak

* ↑ Abizena Echavarri idaztea, euskal herritar horren aukera pertsonala da. Izan ere, Euskaltzaindiak, euskara baturako, Etxabarri onartu du deitura horren grafiatzat. Ikus Euskal Onomastikaren Datutegia.
* ↑ www.urtekaria.com
* ↑ «José Miguel Echavarri se retira» El Correo 2008-01-11.
* Datuak: Q2423631
# Boro

Boroa elementu kimiko bat da, B ikurra eta 5 zenbaki atomikoa duena. Boroa elementu tribalente ez-metalikoa dugu zenbait mineraletan dagoena. Boroa ez da bere kaxa aske aurki litekeen elementua; beste zenbait elementuekin konposaturik soilik azaltzen da naturan.
Boroak egitura alotropo ezberdin ugari osatzen ditu, hori dela eta itxura eta propietate ezberdinekin aurki liteke. Boro amorfoa hauts marroixka bat da. Boro kristalinoa, ordea, beltza, oso gogorra eta eroale txarra dugu. Elektronikan semieroaleen dopante bezala erabiltzen da silizio eta germanio kristalekin egindako trantsistore, diodo eta bestelakoetan. Boroa zenbait materiale estrukturalen baitan txertatzen da eta intsektizida ez toxiko, kondoi eta sintesi kimikoan erabiltzen da.
Boroa landareentzako ezinbesteko elikagaia dugu, nahiz eta boro kontzentrazio handiko sustratoak landareentzako toxikoak izan daitezkeen. Boroa arratoi eta beste zenbait ugaztunen osasuna ona izan dadin beharrezkoa da nahiz eta bere eragin fisiologikoa ez dagoen oso argi.

## Ezaugarri nabarmenak

* Boro amorfoa zenbait erreakzio kimikoen ondorio da. Ahuts marroiska da non atomoak alanola kateaturik azaltzen diren luzera handiko kateak osatu gabe.
* Boro kristalinoa materialo oso gogor eta urtze puntu altukoa da eta polimorfoa gainera. Besteak beste bi zelda romboedriko ezberdin osa ditzake α-boro eta β-boroa osatzen dituelarik, lehenak 12 atomo ditu zeldako eta bigarrenak 106 inguru. Boroaren kristal gehienak zelda tetragonalak dituzte hiru egitura tetragonal ezberdin osatzen ditu orohar 50 atomo ingurukoak.

## Forma alotropikoak

* B12 ikosaedroa: 12 karbono atomoak baliokideak dira eta boro atomo bakoitza, beste bost boroz inguraturik dago.

## Erreferentziak

* Enciclopedia Libre
* Web Elements
* Environmental Chemistry
* It's elemental
* inorganica I

## Kanpo estekak

* Datuak: Q618
* Multimedia: Boron / Q618
# Boston Red Sox

Boston Red Sox AEBtako Maryland estatuko Baltimore hirian egoitza duen MLB ligako beisbol talde bat da. Etxeko partiduak Fenway Park estadioan jokatzen ditu.

## Palmarera

* MLBko txapelketak (8): 2013, 2007, 2004, 1918, 1916, 1915, 1912 eta 1903
* Amerikar Ligako Txapelketak (12): 2007, 2004, 1986, 1975, 1967, 1946, 1918, 1916, 1915, 1912, 1904 eta 1903
* Ekialdeko Dibisio Txapelketak (6): 2007, 1995, 1990, 1988, 1986 eta 1975

## Iruditegia

* Fenway Park.
* Allen Webster jaurtitzailea.
* 1901an.

## Taldearen bilakaera

* Boston Red Sox (1908-gaur egun)
* Boston Americans (1901-1907)

## Estadioak

* Fenway Park (1912-gaur egun)
* Huntington Avenue Baseball Grounds (1901-1911)

## Erretiratutako zenbakiak

* Bobby Doerr 1
* Joe Cronin 4
* Johnny Pesky 6
* Carl Yastrzemski 8
* Ted Williams 9
* Carlton Fisk 27
* Jackie Robinson 42

## Kanpo estekak

* Boston Red Sox taldearen webgunea (Ingelesez)
* Datuak: Q213959
* Multimedia: Boston Red Sox / Q213959
# 1970eko Nafarroako Sari Nagusia

1970eko Nafarroako Sari Nagusia :
| Datu orokorrak ||
| Lasterketa | 24. Miguel Indurain Sari Nagusia |
| Data | 1970.eko martxoak 30 |
| Herrialdea | Espainia |
| Emaitzak ||
| Txapelduna | Antonio Gómez del Moral (Kas-Kaskol) |
| Txapeldunordea | Carlos Etxeberria (Kas-Kaskol) |
| Hirugarrena | Luis Zubero (Kas-Kaskol) |
| ◀ 1969 | 1971▶ |
| Dokumentazioa ||
IV. Nafarroako Sari Nagusia Nafarroa Garaian egindako txirrindulari lasterketa izan zen. 1970ko martxoaren 30ean, astelehena, jokatu zen.
Ibilbidea 210 kilometroko luzera izan zuen eta lau mendate igo ziren: Urbasa, Erreniega, Etxauri eta Lezaun.
Garailea Antonio Gómez del Moral espainiarra izan zen, Lizarrako helmugara bakarrik heldu zelarik, bigarren sailkatua Carlos Etxeberria nafarra izan zen.

## Kanpo estekak

* 1970eko Nafarroako Sari Nagusia - Memorieducyclisme
* Datuak: Q58537469
# Katalauniako Zelaietako Gudua

Katalauniako Zelaietako Gudua edo Chalonseko Gudua 451eko ekainean gertatu zen, oraingo Châlons-en-Champagne herrian, gaur egungo Champagne-Ardenne eskualdean (Frantzia).
Bertan, Flavio Aezioren gudarosteak Atilaren gudarostearen aurka borrokatu zuen. Mendebaldeko Erromatar Inperioko gudaroste konfederatua, bisigodoz, alanoz, frankoz eta erromatarrez osaturik zegoen. Hunoena, berriz, heruloez, ostrogodoez, burgundiarrez, gepidoez, turingiarrez, hunoez eta beste hainbat herrietako jendez.
Hunoak borrokara iritsi zirenerako, Rhin eta Sena arteko lurraldea arpilatzen ehun egun baino gehiago zeramatzaten eta ondoren hiru astez ongi defendatutako Orleans hiria setiatzen. Hiria hartzea lortu zuten egun berean, harrapakina eta gatibuak segurtatzen zituzten bitartean, hegoaldetik Aezioren tropak iritsi ziren. Tropa hauek lau asteko bidea besterik ez zuten egina kanpainan eta ongi hornituta zeuden; ondorioz hiria berreskuratu eta Rhineraino jazarri zuten Atila. Borrokari ekitea beste erremediorik ez zitzaion geratu hunoen gudarosteari..
Gudu horretan bertan, Teodoriko I.a errege bisigodoa hil zen, eta, orduan bertan, bere seme zen Turismundo izendatu zuten bisigodoen errege. Teodorikoren heriotzak, indar gehiago eman zien oraindik bisigodoei, eta Atilaren ostrogodoak atzera bidali zituzten. Atilak, bere helburua lortzerik ez zuela ikusi zuenean, bere gudarosteko pertsona batzuei, kanpamentura joan eta ehortz sutzar bat prestatzeko esan zien. Izan ere, Flavio Aezioren kontraerasoaren beldur baitzen. Baina jeneral erromatarrak ez zuen halakorik egin, eta Atilari joaten utzi zion.
Horrela, Flavio Aeziok ez zuen aprobetxatu Atilaren porrota arerio hau suntsitzeko, bisigodoen aurkako kontrapisu gisa mantentzea interesgarria zelako. Erabaki horrek ahalbidetu zien hunoei berrantolatzen eta Galia eta Italia erasotzeko aukera berria izan zuten hurrengo urtean, armada boteretsuago batekin.

## Ikus, gainera

* Flavio Aezio
* Atila
* Meroveo

## Erreferentziak

* ↑ Davies, Norman, Europe:A History, (Oxford University Press, 1996), 232.
* ↑ (Gaztelaniaz) SOTO CHICA, José.- Imperios y bárbaros : la guerra en la edad oscura. Madril: Desperta ferro argitaletxea, 2019. orr.103-116. ISBN 978-84-120978-0-7.

## Kanpo estekak

* Datuak: Q139808
* Multimedia: Battle of Chalons / Q139808
# Islandiako apezpiku

Islandiako apezpikua Islandiako Elizaren burua da. Denbora luzez bi apezpiku zegoen Islandian, bata Skálholten egoitza zuena (XI. mendez geroztik) eta bestea Hólarren (XII. mendez geroztik). 1801ean bi elizbarrutik bat egin zuten, apezpikuaren egoitza ofiziala Reykjavikera eraman zuten, eta eraiki berria zen eliza katedral bihurtu zen.
2024ko datuen arabera, guztira 15 apezpikuk jardun dute kargu horretan.
| № | Apezpikua | Noiztik | Noiz arte |
| 1 | Geir Vídalín (1761–1823) | 1801 | 1823 |
| 2 | Steingrímur Jónsson (1769–1845) | 1824 | 1845 |
| 3 | Helgi G. Thordersen (1794–1867) | 1846 | 1866 |
| 4 | Pétur Pétursson (1808–1891) | 1866 | 1889 |
| 5 | Hallgrímur Sveinsson (1841–1909) | 1889 | 1908 |
| 6 | Þórhallur Bjarnarson (1855–1916) | 1908 | 1916 |
| 7 | Jón Helgason (1866–1942) | 1917 | 1939 |
| 8 | Sigurgeir Sigurðsson (1890–1953) | 1939 | 1953 |
| 9 | Ásmundur Guðmundsson (1888–1969) | 1954 | 1959 |
| 10 | Sigurbjörn Einarsson (1911–2008) | 1959 | 1981 |
| 11 | Pétur Sigurgeirsson (1919–2010) | 1981 | 1989 |
| 12 | Ólafur Skúlason (1929–2008) | 1989 | 1997 |
| 13 | Karl Sigurbjörnsson (1947–2024) | 1998 | 2012 |
| 14 | Agnes M. Sigurðardóttir (1954–) | 2012 | 2024 |
| 15 | Guðrún Karls Helgudóttir (1969–) | 2024 | Karguan |
# Hominina

Hominina primateen barruko azpileinu bat da, Hominidae familiaren barruan sailkatua. Euren ezaugarrien artean zutik bi hanken gainean ibiltzea dago. Lehenago familia bat zen (Hominidae) baina gaur egun azpileinu bat da. Gaur egun Homo sapiens espeziea bakarrik dago honen barruan. Orrorin tugenensis eta Sahelanthropus tchadensis azpileinu honetan sartuko balira lehen arbasoa orain dela 6 milioi urte izan luke eta 6-7 milioi urteen artean Panina (txinpanzeak) eta bere arteko arbaso komuna.
Batzuetan txinpanzeen taldea leinura igotzen da (Panini) eta, kasu horretan, Hominina taldearen barruan Homo generoa bakarrik legoke eta Australopithecina izeneko azpileinuan sartuko lirateke genero fosilak.

## Kanpo estekak

* Datuak: Q605457
* Multimedia: Hominini / Q605457
* Espezieak: Hominina
# Agaricus moellerianus

Agaricus moellerianus Agaricaceae familiako onddo espezie bat da.
Sinonimoak: Psalliota campestris var. floccipes, Agaricus campestris var. floccipes, Agaricus floccipes.

## Deskribapena

Kapela: 3 eta 6 cm bitarteko diametrokoa, ez oso handia, zuritik horixka-arre kolorera, ia leuna,
Orriak: Estu, gorrixkak, arre-beltzaxkak helduaroan, oinera mehetuak.
Hanka: 5 eta 6 cm bitarteko diametrokoa eta 1 eta 1,5 cm bitarteko diametrokoa, zuria, baina nabarmen apaindua goranzko ezkatekin eraztunera arte, nabari samarra.
Haragia: Trinkoa, almendra mikatzen usain arin batekin,
Etimologia: Agaricus terminoa grekotik dator, perretxikoa esan nahi duen “agarikón” hitzetik. Floccipes epitetoa ere grekotik dator, artilezko lihazkia, esan nahi duen “flocus” hitzetik eta hanka, esan nahi duen “pès” hitzetik. Hanka flokosoa duelako.

## Jangarritasuna

Jangarria.

## Sasoia eta lekua

Udazkenean. Zelaietan eta basoetako eremu belartsuetan.

### Banaketa eremua

Europa, Israel, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 47 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ Agaricus moellerianus: GBIF—the Global Biodiversity Information Facility.

## Kanpo estekak

* Datuak: Q10403047
# Pluteus ephebeus

Pluteus ephebeus Pluteaceae familiako onddo espezie bat da.
Sinonimoak: Agaricus villosus, Agaricus nigrovillosus, Agaricus ephebeus (Basionimoa), Pluteus villosus, Hyporrhodius ephebeus, Pluteus plautus, Pluteus lepiotoides, Pluteus pearsonii.

## Deskribapena

Kapela: 8 eta 13 cm bitarteko diametroarekin, mamitsu samarra, koniko kamuts-kanpai itxurakotik zabaldura, ertzean borla altxatuak izan arte, beti irtengune kamuts batekin erdian, biribildua, erradialki pitzatua. Kapelaren azala laster urratua. Gris ilun kolorekoa, ia beltza onddo itxian, argiagoa eta distiratsua ale helduan. Gainazala fibrila bilduez edo ezkata txikiez apaindua.
Orriak: Oso estu, zabal samarrak, biribildu-libreak libreak oinera, luzera desberdineko orritxoekin, zurixkatik arrosara doan kolorekoak, amaieran ilunagoak.
Orri libreak: Oinera hurbiltzen diren orriak baina ukitzen ez diotenak.
Hanka: Zilindrikoa, baina goialdean eta behealdean loditua, leuna, zuria baina laster gris argiz koloreztatua.
Haragia: Zuria, gero grisaxka, oinean eta kapelan ondo bereizita titiaren azpian sakon sartzen den oin bereizgarriarekin. Usain eta zapore nabarmenik gabe.
Etimologia: Pluteus terminoa latinetik dator, hots, "pluteus" hitzetik, hau da, antzinako setio-makinatik. Villosus epitetoa kapela iletsuagatik du.

## Jangarritasuna

Jangarria.

### Nahasketa arriskua

Pluteus cervinus delakoaren antzekoa da.

## Sasoia eta lekua

Hostozabalen azpian.

### Banaketa eremua

Kanada, Alaska, Ameriketako Estatu Batuak, Mexiko, Birjina britainiar uharteak, Brasil, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 277 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ Pluteus ephebeus: GBIF—the Global Biodiversity Information Facility.

## Kanpo estekak

* Datuak: Q3906818
* Multimedia: Pluteus ephebeus / Q3906818
# José Antonio González Linares

José Antonio González Linares (San Felices de Buelna, Kantabria, 1946ko otsailaren 25a) txirrindulari ohi espainiarra da.
Arrakastarik nabarmenena 1970eko Frantziako Tourrrean lortu zuen, erlojuz kontrako etapa batean Eddy Merckx garaitu ostean. Sprinter moduan ere ondo ibiltzen zen, eta hainbat garaipen partzial lortu zuen Espainiako Vueltan eta bestelako lasterketa batzuetan. Bestela, Euskal Herriko Itzulian txapeldun gelditu zen 4 bider, 1972, 1975, 1977 eta 1978an, ordutik inork gainditu ezin izan duen marka izanik.
Gaur egun politikaren arloan jarduten du bere jaioterrian.

## Palmaresa

1967
* Nafarroako Itzulia et 2 etapa
1969
* 2. Setmana Catalanan
* 2. Nafarroako Sari Nagusian
* 8. Andaluziako Itzulian
1970
* Espainiako errepideko txirrindularitza txapelketa
* Oroko Andre Maria Saria
* Frantziako Tourreko etapa 1
* 2. Andaluziako Itzulian
* 3. Aragoiko Itzulian
* 6. Nafarroako Sari Nagusian
1971
* Espainiako Vueltako etapa 1
* Errioxako Itzuliko etapa 1
* 2. Mallorcako Itzulian eta etapa 1
* 8. Andaluziako Itzulian
1972
* Euskal Herriko Itzulia eta 2 etapa
* Kantabriako Itzulia eta 2 etapa
* Tour de la Nouvelle-France-ko etapa 1
* 2. Kataluniako Voltan eta etapa 1
* 3. Manuel Galera Memorialan
* 3. Andaluziako Itzulian
* 5. Espainiako Vueltan eta etapa 1
1973
* Levanteko Itzulia
* 2. Andaluziako Itzulian
* 2. Euskal Herriko Itzulian
* 3. Bizkaiko Sari Nagusian
1974
* 3. Andaluziako Itzulian
* 6. Espainiako Vueltan
* 8. Nafarroako Sari Nagusian
1975
* Euskal Herriko Itzulia eta etapa 1
* 2. Oroko Andre Maria Sarian
* 2. Asturiasko Itzulian eta etapa 1
* 3. Udaberriko Klasikan
* 6. Andaluziako Itzulian
1976
* Kantabriako Itzuliko etapa 1
* 2. Leganeseko Hiru Egunetan eta etapa 1
* 10. Espainiako Vueltan eta etapa 1
1977
* Euskal Herriko Itzulia eta etapa 1
* Pascuas Sari Nagusia
* Asturiasko Itzuliko etapa 1
* 4. Andaluziako Itzulian
* 8. Nafarroako Sari Nagusian
* 10. Espainiako Vueltan
1978
* Euskal Herriko Itzulia eta etapa 1

## Sailkapen orokorra Itzuli Handietan

| Carrera | 1969 | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| Italiako Giroa | — | — | — | UT | — | 28. | 50. | UT | UT | — | — |
| Frantziako Tourra | — | 56. | — | — | 47. | — | — | — | — | — | — |
| Espainiako Vuelta | 12. | — | DSK | 5. | UT | 6. | 26. | 10. | 10. | 30. | 33. |
-: ez zuen parte hartu UT: utzi, ez zuen amaitu DSK: deskalifikatua

## Kanpo estekak

* José Antonio González Linares - ProCyclingStats
* Datuak: Q1884081
* Multimedia: José Antonio González Linares / Q1884081
# 1969ko Nafarroako Sari Nagusia

1969ko Nafarroako Sari Nagusia :
| Datu orokorrak ||
| Lasterketa | 23. Miguel Indurain Sari Nagusia |
| Data | 1969.eko apirilak 7 |
| Herrialdea | Espainia |
| Emaitzak ||
| Txapelduna | Gregorio San Miguel (Kas-Kaskol) |
| Txapeldunordea | José Antonio González Linares (Kas-Kaskol) |
| Hirugarrena | Nemesio Jiménez (Kas-Kaskol) |
| ◀ 1968 | 1970▶ |
| Dokumentazioa ||
III. Nafarroako Sari Nagusia Nafarroa Garaian egindako txirrindulari lasterketa izan zen. 1969ko apirilaren 7an, astelehena, jokatu zen.
Ibilbidea 205 kilometroko luzera izan zuen eta bost mendate igo ziren: Lizarraga, Urbasa, Erreniega, Etxauri eta Lezaun.
Garailea Gregorio San Miguel bizkaitarra izan zen, Lizarrako helmugan, sprintean José Antonio González Linares taldekideari gailendu ziztaiolarik.

## Kanpo estekak

* 1969ko Nafarroako Sari Nagusia - Memorieducyclisme
* Datuak: Q58537464